เรื่องร้องเรียน (ถนน) วันที่ 2022-08-19 07:48:02 — แขวงบางชัน เขตคลองสามวา กรุงเทพมหานคร
ดิฉันเป็นผู้ประกอบการขายของชำในพื้นที่เขตคลองสามวา มีความสงสัยเรื่องเอกสารในการขอต่อใบอนุญาตสะสมอาหารที่ถือครองต่อเนื่องมากว่า 20 ปี โดยมีการทำเรื่องต่อทุกปี มีการขอเอกสารยุ้งยากมากขึ้นเรื่อยๆ (ซึ่งทางผู้ประกอบการก็ให้ความร่วมมือมาโดยตลอด ต้องวิ่งคัดสำเนาเอกสารบ้านเลขที่ที่ต้องนั่งเปิดหาเองและทำสำเนาเอง ทั้งที่เขตควรมีข้อมูลเหล่านี้อยู่ที่เขตอยู่แล้ว เพราะตอนไปคัดสำเนาก็คัดจากเขตค่ะ) และต้องทำสำเนาเอกสารเหล่านั้นส่งให้สนง.เขตทุกปี!!! ย้ำว่าทุกปีที่ต้องมีค่าใช้จ่ายในการทำสำเนาเอกสารหลายๆ ฉบับให้เขต คำถามคือเอกสารคือฉบับเดิมทุกปีค่ะ ทำไมไม่สามารถอ้างอิงจากเอกสารเดิม(ในกรณีที่ชื่อผู้ต่อเป็นบุคคลเดิมทุกปี) ทางผู้ประกอบการเข้าใจขั้นตอนนะคะ ในกรณีที่เป็นการขอใบอนุญาตใหม่ หรือการขอเอกสารเพิ่มเติมครั้งแรก แต่นี่ต้องส่งให้ทุกปี และเอกสารมากขึ้น ล่าสุดต้องมีใบรับรองแพทย์ที่มีค่าใช้จ่ายเป็นหลักพัน(ซึ่งถือว่าเป็นค่าใช้จ่ายที่สูงมากเพราะเราต้องชำะค่าธรรมเนียมที่เคยมีการปรับเพิ่มขึ้นแบบ×2มาแล้วด้วย)และยุ่งยากมากสำหรับคนค้าขายที่มีแม่ป่วยต้องดูแลทั้งร้านและคนป่วย ถามว่าใบอนุญาตที่ถือมาหว่า 20 ปีและทำตามกติกาการต่อใบอนุญาตมาทุกปี ทำไมต้องมีขั้นตอนการต่อที่ยากลำบากขึ้นทุกปีด้วยคะ ในยุคสมัยที่ต้องรวดเร็วและใช้ระบบรวบรวมข้อมูลที่ดี อัพเดทได้ง่าย แต่ข้าราชการกทม.กลับไม่สามารถออกแบบระบบการทำงาน การจัดเก็บและเรียกดูข้อมูลที่เอื้ออำนวยความสะดวกให้กับประชาชนและการทำงานขอคนเหล่านั้นเอง ดิฉันไม่รูว่าเมื่อไหร่เมืองนี้จะพัฒนาได้มากกว่านี้ถ้าเรายังต้องกังวลกับการทำสำเนาบ้านเลขที่ที่เคยถูกขอไว้มากว่า 30 ปีแล้ว และยังเบียดเบียนค่าใช้จ่ายในการตรวจสุขภาพเพื่อขอใบรับรองแพทย์ไปแนบในรายการเอกสารขอต่อใบอนุญาตด้วยค่ะ อยากรบกวนท่านผู้ว่าฯ ชัชชาติและทีมงาน ช่วยตรวจสอบและแก้ไขให้ระบบการต่อใบอนุญาตทุกรูปแบบมันสมเหตุสมผล และมีรูปแบบที่พัฒนาให้สมกับการเปลี่ยนโฉมกรุงเทพมหานครให้ป็นเมืองที่ดีขึ้น ทันสมัย อย่างที่ท่านตั้งใจด้วยนะคะ ขอบคุณมากค่ะ